2015-01: En kommune har modtaget en klage over støj fra nogle unge mennesker, som holder i deres biler og spiller høj musik. De holder på et areal, som tilhører en tankstation, som der dermed er offentlig adgang til. Men samtidigt er tankstationen jo en virksomhed.   Er det Ordensbekendtgørelsen (tidligere Politivedtægten), og dermed politiet, som skal regulere forholdet, eller er det Miljøbeskyttelsesloven, og dermed kommunen, som skal regulere forholdet?
Støjen er sammenlignelig med bankning af måtter, åbne porte til støjende bilvaskemaskiner, støvsugning mv., som kommer ind under miljøloven. Hvis musikken kommer fra kundernes biler, så er det virksomhedsstøj. Hvis det ikke er kunder, kan tankstationen bede de støjende bilejere om at forlade tankstationen. Så uanset om det er kunder eller ej, er det tankstationen ansvar at naboerne ikke generes unødigt